32005D0734
L 274/105
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 19 октомври 2005 година
за установяване на мерки за биосигурност с цел намаляване на риска от пренасяне на високо патогенна инфлуенца по птиците, причинена от вирус на инфлуенца А, подтип H5N1, от птици, живеещи в дивата среда, към домашни птици и други птици, отглеждани на закрито, и за осигуряване на система за ранно откриване в области с особен риск
(нотифицирано под номер С(2005) 4163)
(текст от значение за ЕИП)
(2005/734/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 90/425/ЕИО на Съвета от 26 юни 1990 г. относно ветеринарните и зоотехническите проверки, приложими при търговията в Общността с определени видове живи животни и продукти с оглед завършване изграждането на вътрешния пазар (1), и по-специално член 10, параграф 4 от нея,
като има предвид, че:
(1)
Мерките предвидени в Директива 92/40/ЕИО на Съвета от 19 май 1992 г. относно въвеждане на мерки на Общността за борба с инфлуенцата по птиците (2) следва да осигури защита здравето на животните и допринася за развитието на сектора на домашните птици.
(2)
В резултат на появата на огнища на високо патогенна инфлуенца по птиците, причинена от вирус на инфлуенца А, подтип H5N1, който започна в Югоизточна Азия през м. декември 2003 г., Комисията прие няколко решения, за да предотврати навлизането на болестта в Общността от засегнатите трети страни. Тези решения предвиждат забрана на вноса в Общността от съответните трети страни на живи животни, други живи птици, птиче месо и някои други продукти с птичи произход, месо и месни продукти от диви птици и птици, отглеждани във ферми, дивечови трофеи от птици, яйца и яйчни продукти, при ограничени изключения.
(3)
Мерките, установени в Регламент (ЕО) № 745/2004 на Комисията от 16 април 2004 г. относно определяне на мерки по отношение на внос на продукти от животински произход, предназначени за лична консумация (3), ясно се прилагат за месо и месни продукти от диви птици и птици, отглеждани във ферми.
(4)
Регламент (ЕО) 745/2004 изисква всички държави-членки да сведат правилата, както са определени, до вниманието на пътниците на всички определени входни точки на ЕС. Държавите-членки следва да осигурят, тази информация да бъде сведена по-специално до вниманието на онези пътници, които пристигат от страни, засегнати от инфлуенца по птиците. Информацията се представя чрез привличащи вниманието съобщения, поставени на лесно забележими места. Операторите по международен транспорт на пътници обръщат внимание на всички пътници, които те превозват към Общността, на ветеринарномедицинските условия за внос в Общността на продукти от животински произход.
(5)
По отношение на риска от това, че вирус на инфлуенца А, подтип H5N1 би могъл също да се разпространи благодарение на диви птици и по-специално прелетни птици, Комисията също така прие Решения 2005/731/ЕО (4), 2005/732/ЕО (5) и 2005/726/ЕО (6), като осигурява допълнителен надзор за инфлуенца по птиците при домашни птици и диви птици.
(6)
Общи изисквания за подържането на високо ниво на готовност за болестта и по-специално за прилагането на ветеринарния надзор и мерките за биосигурност, са определени в законодателството на общността, по-специално Директива 90/425/ЕИО и 92/40/ЕИО.
(7)
Високо патогенна инфлуенца по птиците, причинена от вирус на инфлуенца А, подтип H5N1, беше наскоро потвърдена в Турция. Косвените доказателства и молекулярната епидемологична информация дават сериозни основания да се предполага, че вирусът на инфлуенца по птиците се е разпространил в тази страна, идвайки от Централна Азия чрез прелетните птици.
(8)
Инфлуенца по птиците също така е потвърдена в Румъния, в заден двор на птицеферма в област с висока гъстота на прелетни птици.
(9)
С цел да се намали рискът от високо патогенна инфлуенца по птиците, причинена от навлизането на вирус на инфлуенца А, подтип H5N1 в птицеферми и други помещения, където се отглеждат на закрито птици, чрез диви птици, е подходящо да се засилят мерките на Общността, които вече са предприети за справянето с този риск.
(10)
Мерките, предвидени в настоящото решение, следва да се базират на риска и да не са ограничават до краткосрочни действия като тези, които се изпълняват в рамките на Националния план за извънредни ситуации за инфлуенца по птиците и Нюкасълска болест, в случай на възникване на огнище.
(11)
Държавите-членки следва да информират Комисията до 5 ноември 2005 г. за мерките, предприети с цел да се осигури правилно прилагане на настоящото решение. Тези мерки и ако е подходящо, настоящото решение следва да бъдат преразгледани в Постоянния комитет по здравето на животните на срещата, определена за 10 и 11 ноември 2005 г.
(12)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Мерки за биосигурност
1. Държавите-членки вземат подходящи и практични мерки за намаляване риска от пренасяне на високо патогенна инфлуенца по птиците, причинена от вирус на инфлуенца А, подтип H5N1 (наричана по-нататък „инфлуенца по птиците“) от птици, живеещи в дива среда, към домашни птици и други птици, отглеждани на закрито, като се вземат предвид критериите и рисковите фактори, определени в приложение I към настоящото решение.
2. В зависимост от специфичната епидемиологична ситуация, мерките по параграф 1 са насочени по-специално към:
а)
предотвратяване директен и индиректен контакт между птици, живеещи в дивата природа, и по-специално водни птици, от една страна, и домашни птици и други птици, и по-специално патици и гъски, от друга страна,
б)
осигуряване разделението между домашни патици и гъски от други домашни птици.
3. Държавите-членки осигуряват, когато се предприемат проверки на здравето на животните в стопанства за домашни птици, те да се извършват по начин, който осигурява съответствие с разпоредбите на настоящото решение.
Член 2
Системи за ранно откриване
1. Държавите-членки въвеждат системи за ранно откриване в областите на тяхната територия, определени от тях като особено изложени на риск за навлизането на инфлуенца по птиците, като вземат предвид критериите, определени в приложение II към настоящото решение.
2. Системите за ранно откриване са насочени към спешно докладване на компетентния ветеринарен орган на всеки признак на инфлуенца при домашните птици и други птици, отглеждани на закрито, от собствениците или стопаните.
3. В този контекст се вземат под внимание по-специално критериите, определени в приложение II.
Член 3
Държавите-членки изменят своето законодателство, така че да го приведат в съответствие с настоящото решение и незабавно дават необходимата публичност на приетите мерки. Те незабавно информират Комисията за мерките, взети, за да се осигури правилно прилагане на настоящото решение.
Член 4
Настоящото решение се прилага до 31 януари 2006 г.
Член 5
Адресати на настоящото решение са държавите-членки.
Съставено в Брюксел на 19 октомври 2005 година.